اردو (جریدہ)

اردو انجمن ترقی اردو پاکستان کا علمی و تحقیقی سہ ماہی مجلہ ہے۔  یہ مجلہ بابائے اردو مولوی عبد الحق نے انجمن ترقی اردو اورنگ آباد سے 1921ء میں جاری کیا۔ انجمن کی سرگرمیوں کو ضبطِ تحریر میں لانے کے ساتھ ساتھ اعلیٰ پائے کے علمی، تحقیقی اور ادبی مضامین شائع ہوتے رہے۔ تقسیم ہند کے بعد یہ کراچی سے نکلنے لگا۔ علمی مواد کی فراہمی و اشاعت میں یہ مجلہ سب سے آگے رہا۔ اس کا بنیادی مقصد ادب اور متعلقاتِ ادب کو آگے بڑھانا رہا ہے۔ یہ مجلہ اب تک جاری ہے اور اس کے موجودہ مدیر ڈاکٹر رؤف پاریکھ ہیں۔

حوالہ جات 

بھارت میں 1921ء کی تاسیسات
اردو زبان میں رسالے